cyanic-selkie/wikianc huggingface dataset:
Гера Золтан
Клубийн замнал
2008 оны зургаадугаар сарын 9-нд Фулхэм баг руу үнэгүй (фрий) статусаар гээр байгуулан шилжиж хоёр хоногийн дараа нь гурван жилийн гэрээнд гарын үсэг зурж байв. Фулхэм дэх анхны гараа нь Холл Сити багтай хийсэн 2008–09 оны Премьер лигийн ээлжит тоглолт байв. Улирлын нээлтийн тоглолтонд баг нь энэ үед 2-1 харьцаагаар хожигдож байлаа. 2009–10 оны Премьер лигийн улирлын анхны гоолоо лигийг тэргүүлэгч Манчестер Юнайтед багийн хаалганд оруулж тухайн тоглолтонд баг нь 2-2 харьцаагаар тэнцэж байв. 2009 оны арванхоёрдугаар сарын 28-нд улирлын хоёр дахь гоолоо «Стэмфорд Бриж» цэнгэлдэхэд Челси багтай тоглохдоо Петр Чехийн эсрэг арван нэгэн метрийн зайнаас цохиж гоол оруулсан юм. Тоглолтонд Дидье Дрогба тоог тэнцүүлж, эцсийн мөчид Герагийн багийн анд Крис Смолин авто гоол оруулж 2-1 харьцаагаар хожигдсон түүх бий. Фулхэм багийн хөгжөөн дэмжигчид Гераг Золли хэмээн хочилдог болсон ба Ювентус багтай тоглолтонд маш сайн тоглолт үзүүлэн хоёр ч гоолыг оруулаад авсан түүнийг «тоглолтын онцлох тамирчингаар» нэрлэгдэж байв.
Үзүүлэлтүүд
(2010 оны дөрөвдүгээр сарын 29-ний байдлаар)
Шигшээ баг
2010 оны аравдугаар сарын 9-ний байдлаар.
Шигшээ багтаа Гера 2002 оны хоёрдугаар сарын 13-нд Швейцарийн шигшээгийн эсрэг тоглолтод дуудагдаж байв.
Баг
🇭🇺 '''Ференцварош
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 '''Вест Бромвич Альбион
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 Фулхэм
Интернетийн улсын домэйнуудын жагсаалт
Улсуудын Интернетийн анхдагч домэйн нэрсийг доор жагсаав.
Z
Ангилал:Дээд түвшний домэйн Ангилал:Мэдээлэл зүйн шинжлэх ухааны жагсаалт Ангилал:Товчилсон үгийн жагсаалт
Үндэсний нийт бүтээгдэхүүн
Үндэсний нийт бүтээгдэхүүн, ҮНБ (Англи: gross national product, GNP; Орос: валовой национальный продукт, ВНП) гэж тухайн орны оршин суугчдын хөдөлмөр болон хөрөнгөөр нэг жилийн хугацаанд үйлдвэрлэгдсэн бүтээгдэхүүн, үйлчилгээний зах зээлийн үнэлгээний нийлбэрийг хэлнэ. Үйлдвэрлэлийн газарзүйн байрлалд тулгуурлан тооцож гаргадаг ДНБ-ээс ҮНБ бол үйлдвэрлэлийг тухайн үйлдвэрлэгчийн эзэмшлээс нь хамааруулж гаргадгаараа ялгаатай.
Ангилал:Макро эдийн засгийн үзүүлэлт Ангилал:Орлого Ангилал:Үндэсний эдийн засгийн нийт тооцоо
Дэлхийн байгаль хамгаалах сан
Дэлхийн байгаль хамгаалах сан (WWF) нь анх 1961 онд Швейцарын хуулийн дагуу бүртгэгдсэн, 5 сая гишүүн дэмжигчтэй, дэлхийн 100 гаруй оронд байгаль орчныг хамгаалах чиглэлээр үйл ажиллагаа явуулдаг, олон улсын ашгийн бус, хандивын, төрийн бус байгууллага юм.
Монгол дахь салбар, Дэлхийн байгаль хамгаалах сангийн Монгол дахь хөтөлбөрийн газар нь 1992 онд үйл ажиллагаагаа эхэлсэн.
Цахим холбоос
Ангилал:Байгаль хамгаалах байгууллага Ангилал:Олон улсын байгууллага Ангилал:Төрийн бус байгууллага Ангилал:Швейцарын сан Ангилал:Во кантон Ангилал:1961 онд байгуулагдсан
Этүгэн Их Сургууль
Этүгэн Их Сургууль нь 2001 онд үүсгэн байгуулагдаж, өдгөө Эрүүл мэндийн сургууль, Сувилахуйн сургууль, Төрийн захиргаа бизнесийн удирдлагын сургууль, Инженерчлэлийн сургууль гэсэн 4 салбар бүрэлдэхүүн сургуультай үйл ажиллагаагаа явуулж байгаа, Монгол Улсын нэгэн их сургууль юм.
Түүх
Тус сургууль 2001 онд Боловсрол, соёл шинжлэх, ухааны сайдын 153 тоот тушаалаар "Этүгэн коллеж" нэрээр үүсгэн байгуулагджээ. Нэг жилийн турш сургалтын бэлтгэлээ хангасны эцэст 2002 оны намар 36 оюутан 2 багштайгаар анхныхаа хичээлийн жилийг эхэлсэн.
МУИС-ийн 2-р байрны ард байрлах Мах, тосны конторын хоёр давхар хуучны барилгыг бүхлээр нь түрээслэн хичээлийн танхим болгон тохижуулав. Ийнхүү эхний жил нягтлан бодох, нөхөн сэргээх эмчилгээ гэсэн хоёр л ангитай байлаа.
Удаах жилүүдэд суралцагчдын тоо нэмэгдэж, 2009 он гэхэд 562 оюутантай 4,460 м² талбай бүхий хичээлийн байртай болж өргөжлөө.
Мөн ондоо магадлан итгэмжлэх шалгуур болзлыг хангаж Үндэсний магадлан итгэмжлэх зөвлөлийн 94 тоот гэрчилгээг гардан авав.
Хэдий төгсөгчдийн дийлэнх нь анагаахын чиглэлийн суралцагчид мөн боловч өдгөө анагаах, сувилахуй, бизнес, нягтлан бодох, төрийн захиргаа зэрэг 24 мэргэжлээр ирээдүйн боловсролтой иргэд Этүгэнд бэлтгэгдэж байна.
Хичээлийн 1-р байр
Этүгэн их сургуулийн нэгдүгээр байр 2009 онд ашиглалтанд орсон ба 5 давхар тус байр нь 3 лекцийн танхим, 20 гаруй хичээлийн өрөө, 10 лаборатори кабинеттай.
Хичээлийн 2-р байр
Этүгэн Их Сургуулийн Спорт заал, дотуур байрны цогцолбор болох тус байрыг оюутнууд нь "Хойд байр" гэдэг. Чингисийн талбайгаас 800 метрийн зайд байрлах 15 давхар энэ байр хотын төвийн хаанаас ч харагддаг.
Хичээлийн 3-р байр
Энд сургуулийн харьяа Мэргэжил сургалт үйлдвэрлэлийн төв, инженерийн болон компьютерийн сургалтын хэд хэдэн лаборатори байрладаг.
Цахим холбоос
Ангилал:Монголын их сургууль Ангилал:2001 онд байгуулагдсан
2006 оны бөхийн төрлүүдийн дэлхийн аварга шалгаруулах тэмцээн
2006 оны бөхийн төрлүүдийн дэлхийн аварга шалгаруулах тэмцээн Бүгд Найрамдах Хятад Ард Улсын Гуанжоу хотын Тианхэ Спортын Төвд 2006 оны 9 сарын 25-наас 10 сарын 1-нд зохион байгуулагдсан.
Гадны холбоос
Ангилал:Бөхийн төрлүүдийн дэлхийн аварга шалгаруулах тэмцээнүүд
Лукас Рупп
Лукас Рупп (Lukas Rupp; 1991 оны нэгдүгээр сарын 8, Хайдельберг) — Германы хөлбөмбөгчин, «Падерборн 07» багийн хагас хамгаалагч.
Рупп 2014 оны тавдугаар сарын 16-нд «Падерборнд» элссэн.
Гадны холбоос
Ангилал:Германы хөлбөмбөгчин Ангилал:Хөлбөмбөгийн хамгаалагч Ангилал:Карлсруэ багийн тоглогч Ангилал:Боруссиа Мёнхенгладбах багийн тоглогч Ангилал:Падерборн 07 багийн тоглогч Ангилал:1991 онд төрсөн
Оман
Ома́н, бүтэн нэрээрээ Оманы Султант Улс — Өрнөд Азид оршдог бүрэн эрхт улс юм.
Жон Флэнаган
Жонатон Патрик Флэнаган (Jonathon Patrick "Jon" Flanagan, 1993 оны нэгдүгээр сарын 1-нд Ливерпүүл хотод төрсөн) нь Английн хөлбөмбөгчин бөгөөд Ливерпүүл багийн баруун жигүүрийн хамгаалагч юм.
Оман
Оман Арабын тэнгис болон Оманы буланд гарцтай. Хуурай газраар Эмирт Араб, Саудын Араб, Йементэй хиллэдэг. Ормузын хоолойн тал хагасыг хянаж, Иран, Пакистантай усаар хиллэнэ. Мусандам хойг нь үндсэн биеэс тусдаа оршдог.
309 мянган км² газар, 4.6 сая хүн амтай. Маскат нийслэлтэй, Сиб, Низва зэрэг хоттой.
Оманд эртнээс хүн амьдарсан ба нутгийн гүнд овог аймаг буюу шашны тэргүүн имамын мэдлийн улс, харин эргээр худалдаачин буюу султаны улс оршин байв. 17-р зуунаас Оманы султан хүчирхэгжиж Португал, Британитай зэрэгцэн газар тэнгис гатлан газар колоничлох болсон ба Дорнод Африкийн Занзибарт султан амьдран суужээ. Маскат худалдааны боомт байсаар байв. 1959 онд султан улсын цор ганц удирдагч болсон. Оман Британийн дэмжлэгийг авсан, уламжлалт харилцаатай. Хэмжээгүй эрхт хаант засагтай. Кабус султан 1970 оноос хойш төр барьж, парламентат ёсыг үүсгэж, эдийн засгийг чөлөөлжээ. Оман газрын тос экспортолдог, өндөр орлоготой орон юм.
Газар зүй
thumb|left|150px|Физик газрын зураг thumb|left|150px|Цөлийн баян бүрд
Байрлал
Оман хойд өргөргийн 16° — 28°, зүүн уртрагийн 52° — 60° дотор Өрнөд Ази, Өрнөд өмнөд Азид хамааран Арабын хойгийн дорнод өмнөд хязгаарт байна. Эргийн урт - 3165 км. Дорнод талаараа Оманы булан, өмнөд талаараа Арабын тэнгисийн эрэгтэй. Өрнөд талаараа Эмирт Арабтай 410 км, Саудын Арабтай 676 км, Йементэй 288 км зурвасаар хиллэдэг. Умард үзүүр Мусандам хойг нутгийн бусад хэсгээс салангид, Ормузын хоолойн эрэгт байдаг.
Газрын тогтоц
Оманы газар нутгийн 82% Арабын цөлийн хэсэг байна. 15% нь уул нуруу, 3% нь эргийн нам зурвас байна. Руб эль-Халийн цөл нь Арабын хойгийн цөм хэсгээс Оманыг тусгаарладаг байгалийн бартаа юм.
Дорнод эргээр Хажарын нуруу Мусандам хойгоос Сур хот хүртэл нумран тогтжээ. Хажар нуруу эрэг хоёрын дундуур Батина нутаг байна. Оманы эрэг дагуух арлаас том нь Масира юм. Оманы хамгийн өндөр цэг нь Шам (3000 м) бол нам доор цэг нь тэнгисийн эрэг болно.
Оман хуурай, халуун, тэнгисийн чийглэг уур амьсгалтай. Дунджаар 30 °C - 40 °C хална.
Жилийн хур тунадас Маскат хавьд 100 мм, уулархаг нутгаар 400 мм унадаг.
Хүн ам зүй
thumb|left|150px|Нас хүйсний зураг
Оман улсад 2016 оны байдлаар 4,550,538 хүн оршин сууж байна.
Хүн амын дунд 0-14 насны багачууд 22%, 15-64 насны хөдөлмөрийн чадвартан 75%, 65-аас дээш өндөр настан 2%-ийг бүрдүүлж байна.
Дундаж наслалт - 74 жил. Хүйсийн харьцаа - 1.46 эр/эм. Хүн амын жилийн өсөлт - 2.2%. Хүн амын 91% бичиг үсэгт тайлагдсан. Эрэгтэйд 93%, эмэгтэйд 85% байна.
thumb|left|180px|Бедуйн айл thumb|left|180px|1899 он. Оманы айл
Ард түмэн
Оманы 2.3 сая оршин суугч нь Оманы иргэн, 2.2 сая нь гадаадын иргэн, цагаач байна. Хүн амын дунд араб угсаатан олонх бөгөөд тэнгисийн худалдааны мөрөөр холбогдсон балуч, Энэтхэг, Пакистан, Шри Ланка, Бангладеш, Африк гаралтай хүмүүс цөөнх байна.
Хэл бичиг
Оман улсад араб хэлийг албан ёсноо хэрэглэнэ. Араб үсгээр бичдэг. Мөн балуч, хинди зэрэг хэл хүн амын цөөн хэсэгт хэрэглэгдэнэ. Англи хэлийг гуравдагч хэл болгон бага сургуульд зааж сургадаг. Гудамж, замын хаяг тэмдэг араб, англи хос бичигтэй.
Шашин шүтлэг
Оманы хүн амын 86% нь лал шашин шүтдэг. Ибадит урсгал зонхилж, цөөнхөд суннит, шийт ёс мөрдөгдөнө.
Хүн амын 6% христ, 5% хиндү, 1% буддын шашин шүтлэгтэй.
Хот суурин
thumb|left|180px|[[Маскат]] Оманы хүн амын 71% хот газар суудаг. Томоохон хотоос дурдвал:
Эртний үе
thumb|left|180px|Аль-Айн агуй нь дэлхийн соёлын өвд багтжээ Оманд Африкийн дорно умар эрэгт олдсон чулуун зэвсгийн олдвортой төстэй НТӨ 100,000 оны үед хамаарах чулуун зэвсэг хэрэглэл 2011 онд олдсон. Ибри хотын ойрх Дереазед НТӨ 8000 оны үеэс газар тариалан эрхэлсэн, хүний ул мөр байна.
Шумерийн цаг тооны бичигт зэсийн уурхай бүхий Оманы нутгийг «Маган» гэдэг байв.
Оманы нутаг түүхийн хувьд хоёр хэсгээс бүрдсээр 20-р зуунтай золгосон. Нэг нь имамын захиргааны дотор газар, нөгөө нь султаны захиргааны эргийн газар. Олон газраас ирэл гарвалтай араб угсаатан зонхилон амьдарч ирсэн. Йемены Уман нутгаас ихэнх нь иржээ.
НТӨ I мянганд Оманы Сохар зэрэг эргийн хот суурин Ахемен, Парфян, Сасан зэрэг перс улсын мэдэлд байв. Дотор Оманд нутгийн хүмүүс амьдарч байв. Загас, мал аж ахуй голчлон эрхэлж байв.
Дотор Оман
thumb|right|180px|Оманы хоёр нутаг 7-р зуунд зөнч Мухаммедийн илгээсэн Зайд ибн Харита Оманд лал шашныг дэлгэрүүлэв. Лал шашны ибадит урсгал 8-р зуунаас өнөөг хүртэл нутгийн ардын гол ёс дэг болсон. Идабит ёсонд шашны тэргүүн имамын хүч нөлөө их бөгөөд 1970 он хүртэл Дотор Оманы овог аймгийн ноёд имамд захирагдаж байв.
Эргийн Оман
thumb|left|180px|19-р зуунд баригдсан [[Занзибар дахь султаны харш]] 1515-1650 онд Маскат нь Португалын колони байсан ба Ярубын улс Маскатыг буцаан авч, Дорно Африк дахь Португалын колониудыг авч боол худалдаалах болсон. 1719 онд хаан ширээ залгамжлах будлианаас дайтсаар 1742 онд Аль-Саидын угсааныхан султан суусан нь одоо ч хэвээр байна.
Дайнаар алдагдсан нутгуудаа эргүүлэн авч Султан Саид ибн султан Дорно Африкийн Занзибар арлыг болон Пакистан дахь Гвадарыг эзэмшиж, боолын худалдаанаас орлого олж байв. Султаныг нас барахад хоёр хүү нь улсыг Маскат-Оман, Занзибар гэж хоёр салгав. Мөн Аззам нь өөрийгөө имам өргөмжилж зарим аймгийн дэмжлэгийг олов. Маскат-Омантай Британи дотно харилцаж байв.
Султанд олон улстай харилцах эрх байсан бөгөөд 1920-оод оны газрын тосны гэрээнд Оманыг бүхэлд нь төлөөлж гарын үсэг зурсан.
Султан болон имамын зөрчилдөөн явагдсаар байсан. 1954-1959 онд иргэний дайн болж султан Низва, Ибри хотыг эзэлж, имам Саудын Араб руу дутаажээ. Улсын нэрийг дан «Оман» гэж нэрийдэв.
1958 онд Гвадарыг Пакистанд худалдав.
Нэгдсэн улс
thumb|right|180px|Дофарын бослого. 1970 он. 1964 онд Дофар мужид коммунист хүчин бослого гаргажээ. Саид бин Таймур султаны назгай байдлыг төрийн эргэлтээр шийдэж хүү Кабус нь султан ор залгав. Их Британи, Ираны тусламжаар цэрэг техникээ зузаатгаж 1976 онд бослогыг даран сөнөөв. Үндсэн хууль, төр засаг, эдийн засгийн шинэчлэл хийгдэв. Оман газрын тос экспортолдог, эдийн засгийн эрх чөлөө сайн орон болсон.
Оман одоогоор стратегийн ач холбогдолтой Ормузын хоолойн тал хэсгийг хянаж байна. Оманд 2004 онд эмэгтэй хүн төрийн өндөр албанд сонгогдон ажилласан нь Араб дахинд сонин тохиолдол юм. 2011 оны Арабын хавраар эсэргүүцэл жагсаал гарсанд Кабус султан ажлын байр, тэтгэмж амлан намжаажээ.
Лавлах бичиг
Ангилал:Азийн орон Ангилал:Нэгдсэн Үндэстний Байгууллагын гишүүн орон  Ангилал:Хаант Улс
Ион
Ион - (грек.ion - явж буй), цахилгаан цэнэг агуулж буй нэг эсвэл олон атомт бөөм. Жишээ нь: Н+, Li+, Аl3+, NH4+, F-, SO42-, г.м.. Эерэг цэнэгтэй ионыг катион (грек. kation - дээш явж буй), сөрөг цэнэгтэйг анион (грек. anion - доош явж буй) гэж нэрлэдэг. Чөлөөт байдлаар плазмын төлөвт оршдог. Хийн төлөвт, хүчтэй халаах, цахилгаан цэнэгээр эсвэл ионжуулах цацрагаар нөлөөлөх г.м. замаар саармаг бөөмөөс нэг эсвэл хэд хэдэн электроныг салгаж эерэг цэнэгтэй ионыг гарган авч болдог. 1+ цэнэгт ионыг гарган авахад зарцуулагдах энергийг ионжилтын анхны потенциал эсвэл ионжилтын анхны энерги гэдэг. 1+ ионоос 2+ ионыг гарган авах энергийг ионжилтын хоёр дахь потенциал гэдэг. Үүнтэй адилаар дараачынх нэрлэгдэнэ. Хийн төлөвт бөөмүүд чөлөөт электроныг нэгтгэх замаар сөрөг цэнэгтэй ионыг үүсгэнэ. Гэхдээ саармаг атомууд зөвхөн нэг л электроныг нэгтгэж чаддаг. Нэгээс илүү сөрөг цэнэгтэй нэг атомт ион дангаараа оршин тогтнодоггүй.
Сокотра
Сокотра (Араб хэл:سقطرى) нь нь Энэтхэгийн далайн 4 арал болон бусад жижиг арлуудыг багтаасан, Арабын хойгийн өмнөд хэсэгт орших олтриг (бүлэг арал) бөгөөд Йемен улсад харъяалагддаг. Үндсэн арал болох Сокотра нь 3625 км² газар нутагтай бөгөөд Абд ал Кури, Самхах, Дарса гэх арлуудтай. Сокотра арлыг Арабын тэнгисийн биологийн төрөл зүйлийн үнэт эрдэнэсийн сан хэмээн өргөмжилдөг. Луу мод тэргүүтэй нилээд олон уугуул ургамалтай, нийтдээ 800 гаруй төрлийн ургамал бүртгэгджээ. Ургамал судлаачдын тодорхойлсноор Сокотра арлын ургамлын бүрхэвч нь дэлхийн устах аюулд хамгийн их өртөөд байгаа 10 газрын нэг болсон ажээ. Амьтдын хувьд хэд хэдэн зүйлийн уугуул сарьсан багваахай амьдардаг байна. Уг аралд 50000 гаруй хүн оршин суудаг байна.
Зун
Ангилал:Зун
Вийр Заара хоёр
Энэ кинонд Энэтхэг, Пакистаны дайсагнасан цаг үед Энэтхэгийн нисэх хүчний аврагч эр Вийр Пратаб Сингх, Пакистаны улс төрчийн охин Зааяа Хаяат Хаан хоёр учран дурлалцаж, бусдын башир арганд унаж салах боловч хэн хэндээ үнэнч байснаар Пакистаны өмгөөлөгч хүүхэн Саамияа Сиддикуйн чармайлтаар 20 жилийн дараа эргэн уулзах янаг дурлалын үлгэр өрнөдөг.
Энэтхэг киноны олон од тоглож буй сонирхолтой кино гэх өдөөлт зараас болсон уу ямартаа ч Энэтхэг болон олон улсад Болливуудын оны хамгийн гүйлгээт кино болжээ. Дэлхий даяар болон кино их наадмуудад нийт 750 сая хүн үзсэн тооцоо бий. Мөн Жавэд Актарын дууны шүлгүүд, Мадан Мойханы зохиосон хөгжимтэй хавсарч киног олны таашалд хүрэхэд нөлөөлжээ. Ихэнх шинжээчид Вийр Заара хоёр киног сайнаар үнэлдэг. Тус кино Энэтхэгийн гол хоёр кино шагналаас оны Алдаршсан кино, Шилдэг кино гэх гол хоёр шагналыг хүртжээ.
Иш баримт
Ангилал:2004 оны кино Ангилал:Уран сайхны кино Ангилал:Энэтхэгийн кино
Хожа Ахмед Ясавийн бунхан
1405 онд Доголон Төмөр хаан нас барахад бунханы өргөтгөлийн ажил зогсчээ. Түүний залгамжлагч нар уг бунханг байнга хамгаалан засч сэлбэдэг байсан тул өнөөдөр хадгалагдан үлдсэн аж. Казахын Хант Улсын үед Аблай хан тэргүүтэй хэд хэд ханы шарил хадгалагдаж байдаг.
Цахим холбоос
Ангилал:Азийн ариун барилга Ангилал:Казахстаны ариун барилга Ангилал:Бунхан Ангилал:Түркистан Ангилал:Ази дахь дэлхийн соёлын өв Ангилал:Бөмбөгөр оройт барилга Ангилал:Казахстан дахь дэлхийн соёлын өв
Паскалийн гурвалжин
Паскалийн гурвалжин нь математикч Блез Паскалийн нээсэн гэгддэг захаараа нэгэн тоотой, бүх тоо дээрх хоёр тооныхоо нийлбэр байх гурвалжин юм.
Паскалийн гурвалжны зарим онцлог нь:
Мөн үзэх
Ангилал:Математик
Сервитут
Үл хөдлөх эд хөрөнгийн өмчлөгч нь өмчлөх эрхээ хэрэгжүүлэх зорилгоор өөр үл хөдлөх эд хөрөнгийн өмчлөгчийн эрхийг хууль, гэрээнд заасан тохиолдолд тэргүүн ээлжинд хязгаартай ашиглах, өмчлөх эрхээ хэрэгжүүлэхдээ өөрийнх нь эрх, хууль ёсны ашиг сонирхолд харшилсан үйл ажиллагаа явуулахгүй байхыг бусад өмчлөгчид даалгах, сервитутаар эрх нь хязгаарлагдсан өмчлөгчөөс сервитут бүхий талын үл хөдлөх эд хөрөнийн хувьд зарим эрх хэрэгжүүлэхийг хязгаарлах зэрэг харилцаанаас сервитутын харилцаа тогтоно.
Өмчлөх эрх бол эд хөрөнгийн хувьд абсолют эрх боловч зарим тохиолдолд харьцангуй ойлголт болох үе бий. Өмчлөгчийн бүрэн эрх хэрэгжихгүй байгаа байдал гол төлөв үл хөдлөх хөрөнгөн дээр илэрдэг тул сервитутын асуудлыг үл хөдлөх чанартай эд зүйлс дээр авч үзнэ. Сервитутын эрх нь өмчлөх эрхийн харилцаанаас гадна хөршийн эрхийн харилцаа болдог. Учир нь хоёр талаас харилцан нөлөөлж болох хил залгаа эдлэн газар, бусад үл хөдлөх эд хөрөнгийг хөрш залгаа эд хөрөнгө гэж үзнэ гэж хуульчилсан байдаг.
Газрын сервитут
Газрын сервитут гэдэг нь бусдын газрыг хязгаартай ашиглах эрхийг ойлгох бөгөөд эзэмших эрх үүссэн болон иргэний хувийн өмчийн газарт сервитут тогтоож болно. Газрын сервитут нь нийтийн болон хувийн гэсэн хоёр төрөлтэй байна. Нийтийн сервитутыг зөвхөн хувийн өмчийн газарт эрх бүхий Засаг даргын шийдвэрийн үндсэн дээр тогтоож болно. Газрын тухай хуулийн дагуу эзэмших эрх үүссэн газарт үл хөдлөх эд хөрөнгө өмчлөгч нь өөрийн эд хөрөнгөө хэвийн ашиглах, хамгаалах нөхцлийг бүрдүүлж өгөхийг газар эзэмшигчээс шаардах эрхтэй бөгөөд өөрөөр хэлбэл, үл хөдлөх эд хөрөнгийн өмчлөгч бусдын газар дээгүүр дайран өнгөрөх зам, цахилгаан, холбооны болон инженерийн шугам татах, гарц гаргах болон бусад зориулалтаар бусдын эзэмшилд байгаа газрыг хязгаарлагдмал эрхтэйгээр ашиглахыг шаардах эрхтэй. Харин Монгол улсын иргэнд газар өмчлүүлэх тухай хуулийн 33 дугаар зүйлд заасны дагуу, эрх бүхий Засаг дарга нийтлэг ашиг сонирхлыг хангах зайлшгүй шаардлагатай тохиолдолд иргэний хувийн өмчийн газарт уг газраар дамжин өнгөрөх, уг газарт газрын заагийн болон геодезийн байнгын цэг, тэмдэгт тавих, намагжилтыг багасгах ажил хийх, газар зохион байгуулалтын бусад арга хэмжээг хэрэгжүүлэх зорилгоор түр буюу байнгын шинжтэй нийтийн сервитут тогтоож болно. Хэрэв нийтийн сервитут тогтоосноос иргэний өмчлөх эрх зөрчигдсөн гэж үзвэл шүүхэд хандан эрхээ сэргээлгэх боломжтой. Харин иргэний өмчийн газарт хувийн сервитут тогтоох асуудлыг Иргэний хууль тогтоомжоор зохицуулах бөгөөд энэ талаар эрхийн улсын бүртгэлд бүртгүүлснээр талуудын эрх, үүрэг баталгаажина.
Ангилал:Хөрөнгийн эрх зүй Ангилал:Иргэний эрх зүй
Нугас
Нугас-Өргөн хошуутай, богино бөгөөд сарвагар сарвуу бүхий хөлтэй, усны шувуу юм. Ангилал:Шувууд
Тамгали
Тамгали буюу Тамгалы (Тамгалы) нь Казахстаны Семиречьед буюу Алматыгаас баруун хойш 170 км зайд орших хадны сүг зургуудыг агуулсан бүс юм. Зургууд нь үндсэндээ хавцлын хаднуудад дүрслэгдсэн байдаг бөгөөд ихэнх нь хүрэл зэвсгийн үед зурагдсан байдаг ч дундад зуун, түүнээс хойших хугацаанд хамаарах бүтээлүүд ч байдаг.
Гадаад холбоосууд
Ангилал:Казахстаны газар зүй Ангилал:Казахстаны түүх Ангилал:Алматы муж Ангилал:Ази дахь дэлхийн соёлын өв Ангилал:Казахстан дахь дэлхийн соёлын өв
Эгэл шаргач
Эгэл шаргач ,Oriolus oriolus, нь Шаргачийнхан овгийн шувуу бөгөөд дэлхийн бөмбөрцгийн хойд хагасын сэрүүн бүсийн нутгаар амьдарна. Зуны улирлалд Европ, баруун Азид амьдарч, өвөл болоход нүүдэллэн халуун дулаан орныг зорьдог.
Энэ шувуу нь өндөр навчит модот газар, цэцэрлэгт хүрээлэн гэх мэтэд амьдран модны мөчрийн салаанд үүрээ засаж 3-6 өндөг гаргана. Гол идэш тэжээл нь шавьж болон жимс жимсгэнэ юм.
Эгэл шаргачийн нисэх байдал нь хөөндэйтэй төстэй, хүчирхэг, шулуун байна. Жиргэх дуу нь чихэнд чимэгтэй, нэг сонсоход дараа андашгүй байдаг.
Цахим холбоос
Ангилал:Боршувуутан Ангилал:Евразийн шувууд
Кэри Прайс
Кэри Прайс (Carey Price, 1987 оны наймдугаар сарын 16-нд Нова Скоша хотод төрсөн) — Канадын хоккейчин бөгөөд Үндэсний хоккейн лигийн Монреаль Канадиенс болон Канадын шигшээ багийн хаалгач юм.
Цахим холбоос
Ангилал:Канадын мөсний хоккейн үндэсний шигшээ багийн тоглогч Ангилал:Канадын олимпын аварга Ангилал:Канадын олимпын оролцогч Ангилал:2014 оны өвлийн олимпод оролцогч Ангилал:Мөсний хоккейн олимпын аварга Ангилал:Канадчууд Ангилал:1987 онд төрсөн
Актини
Астини нь химийн элемент, атомын дугаар нь 89, химийн тэмдэглэгээ нь Ac.
Актини нь мөнгөлөг саарал өнгөтэй, цацраг идэвхит элемент. Химийн шинж чанарын хувьд Лантантай төстэй.
Актини (227Ac) нь маш бага хэмжээтэйгээр ураны хүдэрт агуулагдана. Нэг тонн ураны хүдэрт граммын аравны нэгтэй тэнцүү хэмжээгээр агуулагддаг байна.
Хэрэглээ
Радигаас 150 дахин илүү цацраг идэвхит чанартай учир нейтроны эх үүсвэр болгон ашиглана. Үүнээс өөрөөр тэр болгон ашиглагдахгүй.
Түүх
Актиниг анх 1899 онд Францын химич Андрей-Луис Деберн ураны хүдрээс ялгаж авчээ. Уг гарган авсан элемент нь титантай төстэй (1899), мөн торитой төстэй болохыг тэмдэглэсэн байдаг (1890). Харин Фредрих Гейсел актиниг Дебернээс хамааралгүйгээр 1902 онд ялган авч, лантантай төстэйг тодорхойлон 1904 онд "еманиум" гэж нэрлэсэн байна. 1904 онд дээр дурьдсан элементүүдийн шинж чанарыг нарийвчласны үндсэн дээр Дебернийг анх уг шинэ элементийг нээсэн гэж тооцжээ.
Актини гэдэг үг нь Грекийн "цацраг" гэсэн утгатай aktis, aktinos үгнээс гаралтай.
Тархалт
Актини нь ураны хүдэрт бага хэмжээгээр агуулагдана. Гэхдээ цөмийн реакторт 226радигаас үүснэ. Агуулга нь миллиграм хүрэх нь бий.
Изотопи
Актини нь байгальд тааралддаг 227Ac гэсэн нэг цацраг идэвхит изотопитой. Энэ изотопийн хагас задралын хугацаа нь 21.77 жил. Бусад 36 изотопиудынх нь хагас задралын хугацаа богино бөгөөд эдгээрээс арай урт нь 225Ac 10 өдөр, 226Ac 29.37 цаг байна. Үлдэх бусад изотопийнх нь хагас задралын хугацаа бүгд 10 цагаас богино, ихэвчлэн 1 минут байдаг. Хамгийн бага хагас задралын хугацаатай изотопи нь 217Ac 69 наносекунд болно.
Актинигийн изотопиудын атом масс нь 206 (206Ac) - 236 (236Ac) байна.
Сөрөг тал
227Ac нь цацраг идэвхит чанар маш өндөр (плутонигоос илүү их аюултай) тул хүний эрүүл мэндэд муугаар нөлөөлнө.
Эшлэл
Ангилал:7-р үеийн элемент
Ушаандар хааны тууж
Ушаандар хааны тууж бол Монгол оронд өргөн дэлгэрсэн зохиолын нэг юм. Хүмүүсийн дунд “Уйлъя гэвэл Ушаандар, инээе гэвэл Илдэнтэйг унш” гэж сэцэн үг дэлгэрсэн байдаг нь энэ зохиолын хичнээн их дэлгэрснийг харуулж байна. Илдэнтэй гэдэг зохиол нь “Үлгэрийн далай” доторх нэгэн үлгэр юм. Энэхүү “Ушаандар хааны тууж” бол бурхан Шагжамүнийн урьд төрлийн цадиг хэмээх номын дотор байдаг 34 үлгэрийн нэг болно. Бурхан Шагжамүнийн урьд төрлийн хоёр зүйл цадиг монгол Данжуурын 179, 180, 181-р ботиудад байдаг бөгөөд нэгийг нь Урадын гүүш Билигийн Далай монголчлон орчуулжээ. Билигийн Далай бол Данжуурыг орчуулахад гар бие оролцож явсан хүн, мөн “Лишийн орд харш” гэдэг төвөд хуучин үгний толийг монголчлон орчуулж хэвлэсэн, Бээжингийн Сүнжүсэ буюу Ариун Суурин сүмийн Да лам байсан хүн бүлгээ. Нөгөө нэг цадиг “Ороолдсон Галбарваасан модон” хэмээх нэг боть, 108 бүлэг зохиолыг Энэтхэгийн Сува Индра гэгч зохиожээ. Үүнийг Сөнөдийн гүүш Дамбадаржаа гэлэн орчуулжээ. “Ороолдсон Галбарваасан модон” хэмээх цадигийн 24-р бөлөгт Ушаандарын тууж байна. Ушаандар хэмээх нь Вишандара хэмээх санскрит үг бөгөөд монголоор хамгийг гэтэлгэгч гэсэн утгатай.
Данжуурын дотор байгаа Ушаандарын хоёр зүйлийн цадигаас гадна Ушаандар хааны тууж гэдэг нэртэй гар бичмэлээр Монгол нутагт ихэд дэлгэрсэн байна. Эдгээр гар бичмэлүүдийг үзвэл монгол ахуй соёлд уусан шингэж, бүр монгол зохиолын шинжтэй болсон байдаг. Ушаандар хааны туужийг 1920 хэдэн онд дуулалт жүжиг болгон зохиож, Монголд тоглож байсан байна. “Цэнхэрлэн харагдах уулс” гэдэг дуу бол анх энэ жүжигт дуулагддаг байсан байна. Хожмоо ардын дуу мэтээр олонд тархаж дэлгэрсэн ажээ. Энэ зохиолыг академич Ц.Дамдинсүрэн 1959 онд “Монголын уран зохиолын дээж зуун билиг”-тээ хэвлэсэн. Мөн “Бурхан багшийн урьд төрлийн цадиг” гэж ном 2008 онд хэвлэгдсэн. Түүнд Ушаандар хааны тууж товч хэлбэрээр байдаг.
Агуулга
Ангилал:Утга зохиол
Олимп дахь Зевсийн хөшөө
Олимп уулан дахь Зевсийн хөшөө (Statue of Zeus at Olympia) нь Эртний Дэлхийн 7 гайхамшигт ордог. Уг хөшөөг сонгодог үеийн алдарт уран барималч Фидиас МЭӨ 432 оны орчимд Грекийн Олимп уулнаа барьсан байна. Суумал дүртэй уг хөшөө нь өргөн цэлгэр сүмийн хойморт байрласан, ойролцоогоор 13 метр өндөр байсан ажээ. “Хэрэв Зевс босоод зогссон бол сүмдээ багтахгүй байх байсан” гэж МЭӨ I зууны үед газарзүйч Страбо тэмдэглэсэн байдаг.
Уг хөшөөг эртний Грекийн баримал урлалын нэг төрөл болох chryselephantine аргаар хийсэн бөгөөд хөшөөний их биеийг модоор босгон, дээгүүр нь нимгэн алтаар бүрж, зааны ясаар чимэглэсэн байжээ. Энэхүү уран барималд зориулан алт, зааны яс, халуун орны үнэт хар мод, үнэт чулуун чимэглэл бүхий хуш модон сэнтий урласан байдаг. Зевсийн баруун гарт нь ялалтын охин тэнгэр Никейгийн багахан хөшөө, зүүн гарт нь гэрэлт таяг бариулж, бүргэд суулгасан байдаг байв.
Уг хөшөө хэрхэн устсан тухай асуудал нилээд маргаантай байдаг. Зарим судлаачид үздэгээр МЭV зууны үед сөнөхдөө Константинополь хот улсын мэдэлд байхдаа их түймэрт автан шатаж үгүй болсон гэдэг. 1954-1958 оны хооронд Олимп уулнаа археологийн малталт хийж уг байгууламжийн суурь байх боломжтойг нотолсон бөгөөд дахин сэргээн байгуулж болох техникийн ажлыг нь хийсэн байдаг.
Эшлэл
Ангилал:Эртний дэлхийн гайхамшиг
Александр Литвиненко
Александр Вальтерович Литвиненко (1962 оны 12-р сарын 4, Воронеж - 2006 оны 11-р сарын 23, Лондон) - Зөвлөлт ба Оросын төрийн аюулгүй байдлын дэд хурандаа, 1988-1999 онд КГБ-ФСБ-ийн ажилтан ба терроризм, зохион байгуулалттай гэмт хэрэгтэй тэмцэх чиглэлээр мэргэшсэн.
1998 онд тэрээр дээд дарга нар нь болон түүний хамт ажиллагсад, улс төрч Борис Березовскийг алах тушаал өгсөн гэж хэлсэн. 2000 онд түүний эсрэг Орост хэд хэдэн эрүүгийн хэрэг үүсгэсний дараа тэрээр гэр бүлийнхээ хамт Их Британи руу зугтаж, эрх баригчид түүнд улс төрийн орогнол олгожээ. Литвиненко Их Британийн тагнуулын МИ6 агент болж, Испанийн тагнуулын алба, Испанийн прокурорын газартай хамтран ажиллаж, Европ дахь Оросын мафи, түүний Оросын эрх баригчидтай холбогдсон тухай мэдээллийг дамжуулж байв.
Тэрбээр Оросын эрх баригчдын болон хувь хүний ​​хувьд Владимир Путиний явуулж буй бодлогыг шүүмжилжээ. Тэрбээр "ФСБ Оросыг хөөргөдөг" ном, "Лубянка эрүүгийн бүлэглэл" номын зохиогчтой хамтран бичсэн бөгөөд Владимир Путиний зэрэглэлийг өсгөх, засгийн эрхэнд гарахын тулд Оросын тусгай албад 1999 онд Орос дахь орон сууцны барилгуудыг дэлбэлэх, бусад террорист халдлагыг зохион байгуулсан гэж буруутгажээ.
2006 оны 11-р сард Литвиненко Лондон хотод туйлын ховор тохиолддог, илрүүлэхэд хэцүү полониум-210-т хордож, нас баржээ. 2014-2015 онд Их Британид Литвиненкогийн үхлийн талаар олон нийтийн шалгалт явагдаж, Скотланд Яардын төлөөлөгч "Цорын ганц үнэмшилтэй тайлбар нь" Литвиненкогийн аллагад Оросын төр нэг талаар оролцсон "гэсэн байна". Их Британийн шүүх Литвиненког ФСБ-ийн захирал Николай Патрушев, ОХУ-ын Ерөнхийлөгч В.Путин нар биечлэн баталж, ФСБ-ийн тусгай ажиллагааны үр дүнд алсан гэж дүгнэжээ.
Ангилал:Оросын тагнуулч Ангилал:Улсыг Аюулаас Хамгаалах Хорооны хүн Ангилал:Чеченийн дайны хүн Ангилал:Зохиогч Ангилал:Оросын цагаач Ангилал:Илрээгүй аллагын хохирогч Ангилал:Их Британи дахь эрүүгийн хэрэг Ангилал:2006 оны эрүүгийн хэрэг Ангилал:Воронежийн хүн Ангилал:Зөвлөлтийн иргэн Ангилал:Оросууд Ангилал:1962 онд төрсөн Ангилал:2006 онд өнгөрсөн
Валентины баяр
Гэгээн Валентины баяр нь Европ тивд 13-р зуунаас эхлэн тэмдэглэгдэж ирсэн, дурлалт хосуудын баяр юм. Энэхүү баяр нь жил бүрийн 2 сарын 14-нд болдог. Энэ нь Ромын тэрс үзэлтнүүдэд цаазлагдсан Христосын шашны зүтгэлтэн залуу ламын хайр дурлалаас үүдэн тогтсон баяр юм. Манай эрины III зуунд Ромын эзэн хаан Клавдий хүмүүсийг гэр бүл болохыг хориглосонн хууль гаргажээ.
Дурлалт хосуудын энэ баярыг 18-р зуунаас хойш өнөөг хүртэл тасралтгүй тэмдэглэсээр ирсэн бөгөөд үүнээс ч өмнө эртний Ромын үед дурлалаар “өвчилсөн” охин тэнгэр Juno Fеbruata-д зориулан “Янаглал амраглалын наадам” гэж хийдэг байжээ. Ганц бие залуус хань ижлээ олоход нь туслах зорилготой энэ баярын өдөр бүх нийтээрээ амарч зугаацдаг бөгөөд баярын дараа гэр бүл бологсдын тоо нэмэгддэг байжээ. Өмнөд Европд Гэгээн Валентины өдрийг 13-р зуунаас хойш, Америкт 1777 оноос тэмдэглэж иржээ. Оросууд Петр, Феврония хоёрын хайрын тухай домогтой холбоотой дурлалт хосын баярыг 7-р сарын 8-нд тэмдэглэдэг байсан. Харин 2-р сарын 14-нд Трифоны өдөр гэж тэмдэглэдэг бөгөөд энэ өдөр бүсгүйчүүд Трифонд хандан хуримын сар буюу 2-р сард амжиж нөхөрт гарахаар сүйт хархүү азтай гэрлэлтийг мөрөөдөн залбирдаг байна. Англид нөхөрт гараагүй эмэгтэйн ирээдүйн нөхөр нь 2-р сарын 14-нд хамгийн түрүүнд тааралдсан эрэгтэйтэй төстэй царайтай /тухайн хүн бүсгүйд таалагдсан, таалагдаагүй хамаагүй / байдаг гэдэгт итгэдэг гэнэ. Харин Япончууд Гэгээн Валентины өдрийг “Эрчүүдийн мартын 8” болгон хувиргажээ. Учир нь энэ өдөр Японд зөвхөн эрчүүдэд л бэлэг өгдөг гэнэ. Мэдээж улс орон бүрийн ёс заншил өөр байдаг ч хайр дурлал бол хил хязгааргүй билээ. Хайр хэзээд хүмүүст сайхан сэтгэгдэл төрүүлж баяр баясгалан авчирдаг. Энэ баяр бол гэгээн хайрын баяр юм.ЭРТНИЙ РИМИЙН ЛУПЕРКАЛИ
Эртний Римд хүүхдийн эндэл асар өндөр байжээ. МЭӨ 276 онд гэдсэн дотроо нярай үхэх буюу зулбах “тахлын” улмаас Рим  арай л сөнөчихөөгүй байна. Мэргэч, төлөгчид төрөлтийг нэмэгдүүлэхийн тулд эмэгтэй хүнийг золигт гарган шийтгэж арьсаар нь зан үйл хийхийг зарлажээ. Хүмүүс ямар нэгэн шалтгаанаар цөөхөн хүүхэдтэй буюу эсвэл ор хүүхэдгүй байдаг байжээ. Иймээс хүүхэдтэй болохын тулд  хараал идэж, мэхлэн төөрөгдүүлсэн зан  үйлийг харахаар гүйлддэг байв.
ГЭГЭЭН ВАЛЕНТИН
МЭӨ 494 онд I Геласий эцэг Луперкали наадам хийхийг хориглохыг хичээж оронд нь МЭӨ 269 онд Римийн император II Клавдийгийн  зарлигаар залуучуудын дунд хөдөлгөөн өрнүүлсний улмаас цаазлагдсан тэнгэрийг ивээгч Гэгээн Валентиний баярыг зарлажээ. Тэрээр 2 сарын 14-ний өдөр цаазлагдсан юм.
Дараа нь дундад зууны үед Франц, Англи зэрэг улсуудад Гэгээн Валентиний тухай домогтой холбоотойгоор хайртай хосууд сүмд нууцаар гэрлэх нь ихэсжээ. Домог болсон эртний, балар харанхуй цагт Римийн хатуу, яхир II Клавдий хаан эрчүүдийг эхнэр авч гэр бүлтэй болсноос эх орныхоо төлөө дайнд явсан нь дээр гэж үзэн  эрчүүдэд эхнэр авахыг, хүүхнүүдэд хайртай залуутайгаа гэрлэхийг хоригложээ. Харин Валентин нь жирийн нэг ламтан байжээ. Тэрээр дурласан хосуудыг өрөвдөж, хайрладаг болохоороо шөнийн харанхуйд азгүй тэднийг нууцаар гэрлүүлдэг байв.
Удалгүй Валентин ламтны “үйл ажиллагаа” илэрснээр түүнийг цаазын зарлиг гарган шоронд хаяжээ. Валентин шоронд байхдаа нэгэн харгалзагчийн үзэсгэлэнт охин Жулитэй танилцсан байдаг. Дурласан ламтан үхэхийнхээ өмнө хайртай бүсгүйдээ хайраа илчилсэн захидал бичээд, харин өөрөө МЭӨ 269 оны 2 дугаар сарын 14-нд цаазлагджээ.
Мөн Римийн пап I Геласий 2 сарын 15-нд болдог Луперкалийн наадмыг 14 –ны өдөр болгон өөрчилсөн байна. Хэсэг хугацааны дараа Луперкалийн наадам устан үгүй болж Валентиний баяраар солигджээ.
Гэгээн Валентиний өдөр буюу Дурлалт хосуудын өдрийг дэлхийн нийтээрээ жил бүрийн 2-р сарын 14-нд тэмдэглэдэг.
Гэгээн Валентины баяраар хүмүүс хайртай дотны болон хүндэтгэлтэй ханддаг хүмүүстээ цэцэг, чихэр, тоглоом, агаарын бөмбөлөг, ялангуяа хайраа илчилсэн, шүлэгтэй, хайр дурлал, сайн сайхныг хүссэн зүрхний хэлбэртэй ил захидлыг бэлэглэдэг.
АНУ-ын Баярын ил захидал, мэндчилгээний холбооныхны судалгаагаар ил захидал, мэндчилгээний борлуулалтаараа  Гэгээн Валентиний баяр нь зул сарын баярын дараах байрыг эзэлдэг байна.
XIX зуунд Валентины баярын ил захидал илгээх нь Англи улсад моод болсон байлаа. 1847 онд Эстер Хоуланд гэртээ өөрийн гар хийцийн ил захидлыг британи загвараар хийж Вустер, Массачусетс мужид салбараа нээн нэлээд амжилтанд хүрчээ. XIX зуунаас эхлэн гар хийцийн ил захидлууд байр сууриа алдаж, үйлдвэрийн аргаар хийх нь олширсон байна.
Ийнхүү ил захидлын үйлдвэрлэл XIX зуунаас эхлэн АНУ-д хүчээ авснаар тус улсын баяр худалдаа үйлдвэрлэлийн шинжийг тодорхойлж эхлэв. Энэ баяр нь эмэгтэйчүүд эрэгтэй хүнд шоколад бэлэглэх баяр юм.
Ангилал:Баярын өдөр
Миг-21
МиГ-21 (Микоян и Гуревич МиГ-21, НАТО код: "Fishbed" [Фиш-бэд]) нь 1950-д оны дунд үед Зөвлөлт Холбоот Улсын Микоян, Гуревичийн товчооны зохион бүтээсэн олон төрлийн зориулалттай тийрэлтэт сөнөөгч онгоц. Уг онгоц нь дэлхийд хамгийн их үйлдвэрлэсэн дуунаас хурдан байлдааны онгоц юм. ЗСБНХУ (1959-1986 онд), Чехословак, Энэтхэг болон Хятадад үйлдвэрлэж байсан бөгөөд олон зэвсэгт мөргөлдөөнд ашиглаж байсан. Дэлхийн 65 гаруй улс энэхүү онгоцыг ашигласан бөгөөд зарим улс одоог хүртэл ашигласаар байна.
Зохион бүтээх үе шат
МиГ-21 нь Зөвлөлтийн хоёрдугаар үеийн хамгийн анхны тийрэлтэт сөнөөгч онгоц бөгөөд сүүлийн хувилбарууд нь гуравдугаар үеийн сөнөөгч онгоцонд тооцогддог. Тус онгоцны анхны хувилбар болох МиГ-21ф ямар нэгэн буун зэвсэглэлгүй байсан бөгөөд дулааны мэдрэгч бүхий Америкийн AIM-9B «Сайдуиндер»-ийн хуулбар болох "агаар-агаар" ангилалын хоёр ширхэг Р-3С пуужинтай байжээ. Улмаар энэхүү зэвсэглэл нь хангалтгүйг цаг хугацаа харуулсан бөгөөд МиГ-21Ф хувилбараас эхлэн 30 эсвэл 23 мм-ийн буунуудыг суурилуулж нэмж хоёр ширхэг Р-60, Р-3С болон бусад ангилал төрлийн "агаар-агаар" болон "агаар-газар" ангилалын пуужин суурилуулж эхэлсэн байна. Хэдийгээр тус онгоц хөнгөн бөгөөд маневр сайтай боловч авионикийн хувьд сул бөгөөд түлшний нөөц багатай байсан зэрэг нь түүний сул талууд байжээ. Хожим гаргасан МТ болон СМТ хувилбаруудын түлшний нөөц ихэссэнээр МиГ-21СМ зэрэг хувилбартай харьцуулахад онгоцны алслалт даруй 250 км-ээр нэмэгдсэн боловч бусад үзүүлэлт буурсан байна.
Нислэгийн техникийн үзүүлэлт
Нислэгийн дээд хурд Мах=2 буюу дуунаас 2 дахин их 2175 км/ц, алслалт 1500 км (нэмэлт түлшний савны тусламжтай), дээд өндөр 20000 метр ажээ.
МиГ-21-93
1998-с 2005 онд Энэтхэг Улсын цэргийн нисэх хүчнийхэн МиГ-21-93 төслийн хүрээнд 125 ширхэг МиГ-21 онгоцыг сайжруулсан байна. Сайжруулсан онгоцууд зэвсэглэл удирдах шинэ систем, олон үйлдэлт "Копьё" (монгол хэлээр "Жад" гэсэн утгатай) радарын систем, дуулганаасаа бай заах систем, урд талын шилэн дээр мэдээлэл гаргаж ирэх тоног төхөөрөмж болон олон үйлдэлт дэлгэцтэй болсон байна.
"Копьё" системийн ачаар агаар болон газар дээрх байг илрүүлж, (дундын зайны пуужин болон бусад төрлийн зэвсгээр) устгах, 8 хүртэлх байг хяналтандаа байлгаж, хамгийн аюултай гэж үзсэн 2 бай руу зэрэг дайралт хийх боломжтой. (Тухайн үеийн нөхцөлд байлдааны ямар төрлийн даалгавар биелүүлэхээс шалтгаалан зэвсэглэл сонгоно)
Цахим холбоос
Ангилал:Амдан сөнөөгч Ангилал:Сөнөөгч онгоц (1950-1959 он) Ангилал:Вьетнамын дайны агаарын тээврийн хэрэгсэл Ангилал:Микоян-Гуревич Ангилал:Монголын зэвсэгт хүчний агаарын тээврийн хэрэгсэл Ангилал:Нэг тийрэлтэт хөдөлгүүрт нисэх онгоц Ангилал:ҮАА-н агаарын тээврийн хэрэгсэл Ангилал:Болгарын зэвсэгт хүчний агаарын тээврийн хэрэгсэл Ангилал:Финландын зэвсэгт хүчний агаарын тээврийн хэрэгсэл Ангилал:Анхны нислэг 1956 он
Жотойн Гэлэг
Жотойн Гэлэг (1921 -1996) нь Монгол улсын начин цолтой бөх юм.
Тэрээр Увс аймгийн Ховд сумын Ачит багийн Хар ус гэдэг газар 1921 онд төрсөн
Хүүхэд насандаа МАА эрхлэж байгаад цэрэгт татагдаж Дорнод аймгийн Тамсагийн дивизэд алба хааж байхдаа Дорнод аймгийн наадамд үзүүрлэж аймгийн заан цолтой болсон. Цэргээс ирээд сумандаа багийн дарга, ХБА-ийн дарга зэрэг алба хашиж байсан. 1945 онд АХ-ын 24 жилийн ойгоор Увс аймгийн наадамд түрүүлж аймгийн арслан цол хүртсэн. 1946 онд улсад барилдаж дөрвийн даваанд Б.Түвдэндорж аваргад өвдөг шорооджээ. 1947 онд улсын начин Цэдэнбалжирыг давж 2 дахь удаагаа Увсад түрүүлж, мөн 1948, 1949 онд дараалан түрүүлж аймгийн хурц арслан цол хүртсэн. Ж.Гэлэг начинг улсын цолтнууд “ Увсын суйлдаг нарийн хөх” гэж нэрлэдэг байв. Тэрээр Увс аймагт 5 түрүүлж, 2 үзүүрлэсэн, Ховд аймагт нэг түрүүлж, нэг үзүүрлэсэн, Баян-Өлгий аймагт нэг үзүүрлэсэн алдарт бөх. Энэ үед нь Тэс сумаас машин машин эрчүүд ирж Дөрвөдийн ганц Гэлэгээ үлдлээ гээд буцдаг байсан гэх яриа бий. Аймгийн наадмуудад барилдсан эдгээр жилүүддээ (9 жил) түүнийг улсад барилдсан болоосой гэж харуусах хүн олон бий.
Түүний хоёр хүү нь мөн улсын цолтой бөхчүүд болно (улсын начин, дэд доктор Г.Даваасамбуу, улсын харцага Г.Намсрайжав). Мөн хүү нь аймгийн заан Г.Дансран, ач нь Монгол үндэсний бөхийн Улсын аварга, Жүдо бөхийн Дэлхийн цомын хүрэл медальт, ОУХМ Н.Батсуурь, зээ нь чөлөөт бөхийн Ази тивийн аварга, ОУХМ, аймгийн арслан Н.Баярмагнай юм.
Ангилал:Улсын начин Ангилал:Ховдын (Увс) хүн Ангилал:Монголчууд Ангилал:1921 онд төрсөн Ангилал:1996 онд өнгөрсөн
Хеопсын пирамид
Гизагийн агуу пирамид гэдэг Хеопсын (Хуфугийн) пирамид нь өнөөгийн Египет улсын нийслэл Кайр хотын ойролцоох Гизад орших хаадын оршуулгын цогцолбор пирамидуудын хамгийн аварга, хамгийн эртнийх нь бөгөөд Эртний Дэлхийн 7 гайхамшгаас өнөөдөр үлдэж хоцорсон цорын ганц бүтээл юм. Энэхүү байгууламжийг Египетийн хаадын дөрөв дэх угсааны фараон Хуфугийн (Грекээр Хеопс хэмээн дуудагддаг) шарилыг хадгалах булш гэж үздэг бөгөөд 20 жилийн турш барьж МЭӨ 2560 онд дуусгасан гэж таамагладаг. Уг пирамид баригдаж дууссан цагаасаа хойш 3800 жилийн турш хүний гараар бүтээгдсэн хамгийн өндөр байгууламж байсан байна.
Түүхэн цогцолбор
Хуфу пирамид нь Гизагийн цогцолборын үндсэн байгууламж бөгөөд уг цогцолборт Хуфу пирамидаас гадна гашуудлын хос сүм (нэг нь Хуфугийн хажууд, нөгөө нь Нилийн эргийн ойролцоо), Хуфу фараоны эхнэрүүдэд зориулсан “дагуул” маягийн гурван жижиг пирамид, сурвалжит угсаатнуудын шарилыг хадгалах мастаба хэлбэрийн булшнууд тэдгээрийг холбосон замууд ордог. Жижиг гурван пирамидын нэгэнд нь фараон Хуфугийн их хатан Хэтэфэрэсийн шарил, нөгөөд нь хатан бөгөөд төрсөн эгч Снеферугийн шарил, сүүлийнхэд нь фараоны эхийн шарил хадгалагдаж байдаг болохыг 1925 онд нээсэн байна. Тус цогцолборт мөн Гизагийн ажилчдын суурин байдаг байсан ба нийтийн оршуулгын газар, талх барих газар, шар айраг исгэх газар, зэс хайлуулах цогцолборууд байдаг байжээ. Гэхдээ уг цогцолборын нийт байгууламжийг одоо хүртэл бүрэн нээж, судалж амжаагүй байгаа юм.Агуу пирамидаас баруун өмнө зүгт хэдхэн зуун метр зайд түүнээс арай намхан Хафра фараоны пирамид байдаг. Хафра фараон нь Хуфуг залгамжлагчдын нэг бөгөөд түүний үед Сфинксийг байгуулсан гэх үзэл түгээмэл байдаг. Хафрагийн пирамидаас баруун өмнө хэдхэн зуун метрийн цаана Хафрагийн залгамжлагч Менкаур фараоны пирамид байдаг ба Хафрагийн пирамидын хагастай нь дүйцэхүйц өндөртэй байдаг. Хуфу пирамид нь ерөнхийдөө МЭӨ2560 онд дууссан гэж үздэг бөгөөд энэ нь радиокарбон шинжилгээгээр батлагддаг. Уг пирамидыг Хуфугийн шадар туслах Хемиунугийн зураг төслөөр барьсан гэж үздэг.
Aжиллах хүч
Агуу пирамидыг барихад хэдий хэмжээний ажиллах хүч оролцсон талаар өөр хоорондоо ялгаа бүхий маш олон мэдээллүүд байдаг. МЭӨ V зуунд амьдарч асан Эртний Грекийн түүхч Геродот Пирамид барих 20 жилийн хугацаанд 100000 ажилчин шаардагдсан гэж тэмдэглэсэн байдаг. Саяхан пирамидыг барьсан ажилчид өндөр мэдлэг бүхий хүмүүс байсан байх ёстой хэмээн баталж байна. Польшийн архитекторч В.Кочински 1,5 тонн чулуун шоонуудыг тээвэрлэх, байрлуулахад дор хаяж 20 хүн шаардлагатай гэж үзсэн бөгөөд үүн дээрээ тулгуурлан 300000 ажилчин байрлан ажиллаж, байнгын бус 60000 хүн нэмж ажиллуулж байж пирамидыг барьсан гэж тооцсон байна.XIX зууны үед амьдарч байсан Египет судлаач Вилъям Флиндерс Петри эртний Египетийн хөдөөгийн хүн ам болон боолууд Нил мөрний дагуу газар тариалан эрхэлж, хүнсээр хангаж байсан тул уг байгууламжид ажиллаж байгаагүй гэж таамаглал дэвшүүлж байв. Харин Египет судлаач Мирослав Вернер өөрийн таамаглалдаа ажилчдыг шатлан захирах ёсны зохион байгуулалттай байсан ба тус бүр нь 20000 хүн бүхий ур чадвар, ажлын хэлбэрээрээ ялгаатай 5 бүлэгт хуваагддаг байсан гэсэн санаа дэвшүүлсэн байдаг. Мөн математикч Курт Мендельсон хамгийн ихдээ 50000, судлаач Людвиг Бронкарт, Луйс Кроон нар 36000, Вернер 30000 хүн ажиллаж байсан гэж таамагласан байдаг.
Барилгын материал
Египет судлаач Марк Лехнер тэргүүтэй судлаачид, “Дэниел, Манн, Жонсон ба Менденхалл” пүүстэй хамтран практик судалгаа хийж туршсан байна. Туршилтаар Пирамид барихад дунджаар 14,667 ажилчин шаардлагатай бөгөөд ойролцоогоор 10 жилийн дотор дуусгах боломжтой гэж гарчээ. Мөн ямар нэгэн хөдөлмөр хөнгөвчилөх дугуй, араа, төмөр багажууд ашиглаагүй гэж үзвэл 40000 ажилчин шардлагатай гэж үзжээ. Тэд 2-2,8 сая (дунджаар 2,4 сая) ширхэг чулуун шоог оруулан барьсан гэж таамаглан олон төрлийн хувилбар тооцоог хийсэн бөгөөд өдөр бүр 10 цаг ажиллах ба цагт дунджаар 180 блок (1 минутанд 3 чулуун блок) байрлуулж байсан гэж тооцсон байдаг аж. Барилгыг барихад шаардагдаж байсан чулуун блокуудыг зөөхөд 27 жил шаардагдах байсан гэж Америкийн нэг судлаач өнөөгийн чулууны уурхайнуудын үйл ажиллагаанд үндэслэн таамагласан байдаг. Иймээс тэрээр 20 жилийн дотор баригдсан гэдэг нь үндэслэл багатай хэмээн үзсэн байдаг. Гизагийн өндөрлөгт уг байгууламжуудын цогцолборыг байгуулахад 5 хааны нүүрийг үзсэн 100-аас багагүй жил шаардагдсан. Гизад анх МЭӨ 2687-2667 онд төр барьж байсан Жосер фараон Саккарын алхамт пирамид, Улаан пирамид, Тахир пирамидуудын барилгыг эхлүүжээ. Зөвхөн эдгээрт 100000 куб метр хад, бул чулуу орсон байна. Египет судлаачид Хуфу пирамидыг барихад шаардагдсан хүн цагийн тооцооны дараах томъёоллыг гаргаж иржээ.
2,4 сая чулуу хэрэглэсэн ÷ 20 жил зарцуулсан ÷ 1 жилд 365 өдөр байдаг ÷ өдөрт 10 цаг ажилладаг байсан ÷ 1 цагт 60 минут байдаг учир 1 минутанд 0,55 чулууг байрлуулж байжээ хэмээн тооцсон байдаг.
Өөрөөр хэлбэл ажиллаж буй хүний тооноос үл хамааран 20 минут тутамд 11 блок суурилуулдаг байжээ.
Бүтэц
Папирус дээр бичигдсэн баримтуудаас үзвэл эртний Египетчүүд кубит хэмээх хэмжээсийг ашиглаж байсан бөгөөд нэг кубит нь 52 см орчим болдог. Анх баригдаж байхдаа Египетийн хаан кубит хэмээх хэмжээсээр Хуфу пирамид нь 280 (144,6 метр), суурийн тал бүр нь 440 (231метр) хаан кубит байсан ажээ. Хуфу пирамид ойролцоогоор 53000 кв.км талбайг эзэлдэг, хажуу гадаргуугийн налуу нь 51°50'40" байсан ажээ. Харин өнөөдөр пирамид элэгдэж 138,8 метр өндөр, тал бүр нь 230,4 метр болсон байна.
1301 онд болсон газар хөдлөлтөөр гадна талын чулуунууд маш их суларч хөндийрөн, унасан байсны зарим хэсгийг 1356 онд Бахри султан Кайр хотруу зөөлгүүлэн усан боомт болон сүм барихад ашигласан байна. Мөн нилээд их хэмжээний хэсгийг нь малталт хийж байсан судлаачид уг бүсээс зайлуулсан ажээ. Хэдий тийм боловч өнөөг хүртэд Хуфу пирамидын ойролцоо олон тооны ижил хэмжээ бүхий унанги чулуунууд байсаар байдаг билээ.
1882 онд хэвлэгдсэн алдар Египет судлаач Вилъям Флиндерс Петригийн “Гизагийн сүмүүд болон пирамидууд” номонд өөрийн судалгааны ажлын талаар пирамидуудын талаар маш нарийн өгүүлсэн байдаг. Хуфу пирамидын дотоод засал чимэглэл нь Гизагийн бус пирамидуудаас нилээд ялгаатай байдаг. Өрөө, танхимын тоогоор хамгийн олон бөгөөд маш нарийн, нягт нямбай хийсэн байдаг. Ерөнхийдөө дотоод засал чимэглэлүүд нь Хуфу фараоны 17 жилийн засаглал, түүний анд нөхөд, шадруудын талаар өгүүлсэн байдаг. Одоогоор пирамидын дотор мэдэгдээд байгаа 3 өрөө байгаа бөгөөд тэдгээр нь пирамидын босоо тэнхлэгийн дагуу байрласан байдаг. Газар доорхи өрөө, фараоны өрөө, хатны өрөө гэсэн 3 өрөө, агааржуулах хонгилууд болон хааны өрөөнд хүргэх их хонгил олдоод байна.
Байгуулсан аргачлал
Эртний Египетүүд пирамидад ашиглах хадан блокуудаа Этиопын уулархаг бүсийн хаа нэгтээ орших хадан уулнуудаас авч, Нил мөрнөөр зөөж Гизад авчирсан бөгөөд түүгээрээ пирамидуудыг барьсан. чулууг тэгшхэн гаргаж авахдаа энгийн арга ашиглаж байжээ. Тухайлбал эхлээд хадаа сайтар хэмжин тэмдэглээд тодорхой цэгүүдэд хадаа нүхлэн модон гадас шаагаад, өдөр бүр усалдаг байжээ. Ингэхлээр мод аажмаар тэлээд хад тооцоолсны дагуу цуурдаг байж. Ингэмэгц засч янзлаад Нилийн урсгалын дагуу салаар зөөж, Гизагийн ойролцоо авчраад пирамидын барилгын ажилд хэрэглэдэг байжээ. Пирамид өндөрсөхийн хэрээр түүний нэг талыг налуулан илүү ташилт бүхий элсэн налуу ухаа үүсгэж, түүгээрээ чулуунуудаа гулдран дээш нь гаргаад байдаг байж. Баригдаж дуусмагц элсэн ханаа нурааж тэгшилдэг байжээ.
Ангилал:Египетийн пирамид Ангилал:Египетийн 4-р улс Ангилал:Гизагийн некропол Ангилал:Эртний дэлхийн гайхамшиг Ангилал:МЭӨ 26-р зуунд барьсан
Билигийн Далай
Билигийн Далай — Данжуурыг орчуулахад гар бие оролцож явсан хүн, мөн “Лишийн орд харш” гэдэг төвөд хуучин үгийн толийг монголчлон орчуулж хэвлэсэн, Бээжингийн Сүнжүсэ буюу Ариун Суурин сүмийн Да лам явсан хүн бүлгээ.
Ангилал:Монголын лам Ангилал:Монгол хэл рүү орчуулагч Ангилал:Урад ястан
Горган
Горган (Перс: گرگان, Каспи: Vergen) буюу хуучнаар Астарабад нь Ираны Голестан мужийн нийслэл юм. Нийслэл Тегеранаас зүүн хойш 400 орчим километр, Каспийн тэнгисээс 30 километр зайд оршино. 2010 оны байдлаар 418,777 оршин суугчтай. Горганаас зүүн тийш 150 орчим километр зайд Голестан Үндэсний Хүрээлэн байдаг. Хотод орон нутгийн нисэх онгоцны буудал, хэд хэдэн их сургууль бий. Горган нисэх онгоцны буудал 2005 оны 9 сард нээгджээ.
Эшлэл
Ангилал:Ираны суурин
Вашингтон
Вашингтон нь нэртэй хүн:
Вашингтон нэрээр нэрлэгдсэн газар зүйн объект:
Буурцагтан
Буурцагтан (Fabaceae) нь цэцэгт ургамлын, эдийн засгийн ач холбогдол бүхий, том овог.
Гадны холбоос
Ангилал:Хүнсний ургамал
Network Time Protocol
Сүлжээ болон рөүтерүүдийн үйл ажиллагаанд цаг хугацаа чухал байр суурь эзэлдэг. Энэ нь сүлжээ дэх бүх төхөөрөмжүүдийн хооронд харилцан хамаарлын хүрээг хангадаг. Үүнийг хийхэд цагийг синхрончлох нь хамгийн чухал. Синхрончлогдоогүй цаг нь төхөөрөмж хоорондын нарийвчлалтай харьцуулалтыг илэрхийлэх боломжгүй юм. Сүлжээний түвшинд бүх компьютерүүд синхрончлогдсоноор түүн дээр хийгдэх бүх үйл ажиллагаанууд зохион байгуулалттай болж хохиролгүй үлдэх юм.
Network Time Protocol (NTP) нь төхөөрөмжийн цагийг синхрончлоход хэрэглэгддэг сүлжээний протокол юм. NTP-г анх Делавэрийн их сургуулийн профессор Дэвид Л. Миллс санаачлан хөгжүүлсэн бөгөөд 1985 он гэхэд хэрэглээнд нэвтэрсэн тус протокол нь одоо хэрэглэгдэж буй хамгийн анхны интернэт протоколуудын нэг юм. NTP нь оролцож буй бүх компьютеруудыг UTC (Coordinated Universal Time) миллисекундээр синхрончлодог. Энэ нь Марзуллогын алгоритмын хувилбарыг нарийвчлалтай цаг гаргах мөн сүлжээний хэд хэдэн алдааны нөлөөллийг багасгахад ашигладаг. Маш тааламжтай нөхцөлд LAN-г нэг миллисекундээс илүүгүй яг нарийвчлан тогтоодог. Тэгш хэмгүй замчлал болон сүлжээний хэт ачааллаас болж сүлжээнд 100 миллисекундийн зөрүү гарах шалтгаан болдог. Энэ протокол нь өөр өөр цагийн түвшинд байгаа хэрэглэгчдийн харилцан хамаарлыг бий болгодог. 123 портын дугаар дээр UPD (User Datagram Protocol)-г ашиглан гүйцэтгэлүүд нь timestamp-г хүлээн авч илгээдэг. Энэ протокол нь Broadcast болон Multicast-г ашигладаг. Гэхдээ NTP нь цагийн бүс эсвэл зуны цагт шилжих хувиарын тухай мэдээлэл дамжуулдаггүй. Одоогийн NTPv4 нь RFC 5905 дээр стандарт нь баталгаажсан. Харин өмнөх үеийн NTPv3 нь RFC 1305 дээр гарсан.
Протоколын түүх
1979 онд сүлжээний цагийн синхрончлолын технологийг Нью-Йорк хотын үндэсний компьютерийн холбоо Транс-Атлантик хиймэл дагуулын сүлжээнд ашиглаж байсан баримт байдаг. NTP нь хамгийн анх 1980-аад оны үед зөвхөн хэдэн зуун миллисекундын нарийвчлалтайгаар хэрэгжүүлж эхэлсэн. Хамгийн анхны хэрэгжилт нь  Interner Engineering Note [IEN-173]-д баримтжуулагдсан байдаг. Дараа нь [ RFC 778 ] аар эхний үзүүлэлт нь гарч ирсэн. Гэхдээ одоо ч үүнийг Internet clock service гэж нэрлэдэг. Тэр үед цаг синхрончлол нь HELLO routing protocol-д хэрэгтэй байсан. NTP-г хамгийн анх [ RFC 958 ] нэвтрүүлсэн. Голдуу сүлжээгээр дамжиж буй пакетуудыг зарим үндсэн тооцоон дээр тулгуурлан тодорхойлдог. NTP-н эртний хувилбарууд нь ямар ч давтамжийн алдааг засдаггүй байсан. NTP хувилбар 1 протокол болон дагалдан яваа алгоритмын анхны бүрэн тодорхойлолтыг 1988 онд [ RFC 1059 ]-с гаргасан. Энэ хувилбар нь аль хэдийн client-server горим шиг симетрик ажиллагааны горимтой байсан. Хамгийн анхны NTP-г Internet Engiinering Note баталгаажуулсан. ( IEN173 )
NTP 2дахь хувилбар нь 1989 онд RFC 1119 гаргасан.
NTP 3дахь хувилбар нь 1992 онд RFC 1305 гаргасан.
Гол стандартууд
NTP-н 4 гол стандартууд байдаг. Эдгээр нь хамгийн чухал стандартууд юм.